S ดึง Hongkong Land ร่วมทุนพัฒนาโครงการคอนโดฯระดับ Super Luxury
S ดึง Hongkong Land ร่วมทุนพัฒนาโครงการคอนโดฯระดับ Super Luxury
3 ก.พ. 2560

บริษัท สิงห์ เอสเตท จำกัด (มหาชน) หรือ S เปิดเผยว่า บริษัท เอส เรสซิเดนเชียล ดีเวลลอปเม้นท์ จำกัด (SRD) บริษัทย่อยที่ S ถือหุ้นในสัดส่วนร้อยละ 99.99 ได้เข้าลงนามในสัญญาจองซื้อหุ้นเพิ่มทุนและร่วมทุนกับบริษัท HKL (Thai Developments) Limited (HKL) ซึ่งเป็นบริษัทย่อยของบริษัท Hongkong Land Holdings Limited เพื่อร่วมลงทุนในบริษัท เอส36 พร็อพเพอร์ตี้ จำกัด (S36) ซึ่งปัจจุบันเป็นบริษัทย่อยร้อยละ 99.99 ของบริษัทฯ เพื่อพัฒนาโครงการคอนโดมิเนียมระดับ Super Luxury บนถนนสุขุมวิท 36 หรือโครงการ S36
ทั้งนี้ เมื่อวันที่ 3 ก.พ.60 SRD ได้เข้าลงนามในสัญญาจองซื้อหุ้นเพิ่มทุนและร่วมทุนกับ HKL เพื่อร่วมลงทุนในบริษัท S36 (สัญญาร่วมทุน) โดย SRD และ HKL จะร่วมกันเข้าซื้อหุ้นเพิ่มทุนของ S36 ซึ่งจะส่งผลให้ SRD และ HKL ถือหุ้นใน S36 ในสัดส่วนร้อยละ 51.00 และ 49.00 ตามลำดับ ภายหลังการเข้าซื้อหุ้นเพิ่มทุน โดยการเข้าซื้อหุ้นเพิ่มทุนดังกล่าวจะดำเนินการให้แล้วเสร็จ ภายใน 30 วัน นับจากวันที่ล งนามในสัญญาร่วมทุน